Saksan sähköverkko on ostanut vuodesta 1990 kaikkien tuottajien tuulivoimasähkön. Tuhannet maanviljelijät tekevät voittoa tuulivoimalla myymällä verkkoon kilowatteja. "Ennen laskettiin yksi lehmä, kaksi lehmää… Nyt lasketaan yksi euro, kaksi euroa…".
Saksa on suurimpia tuulivoiman tuottaja. Saksassa oli vuonna 2009 tuulivoima 25 777 MW ja lisäys vuonna 2009 oli 1 917 MW.

Huolimatta panostuksesta tuulienergiaan, sen osuus koko Saksan energiantuotannosta on vielä varsin vaatimatonta. Maa tuotti vuonna 2005 noin 0,6% energiastaan tuulivoimalla. Samana vuonna bruttokapasiteetti Saksan ydinvoimaloissa ja tuulivoimaloissa oli lähellä toisiaan: 21 700 megawattia ydinvoimaloissa ja 18 400 MW tuulivoimaloissa. Kokonaistuotanto näillä voimanlähteillä oli 163 TWh ydinvoimalla ja 26,5 TWh tuulivoimalla. Tuulivoimalla tuotettiin noin 16 % siitä, mitä ydinvoimalla.  EWEA ennustaa, että Saksa tuottaa tuulivoimalla sähköä 107–116 TWh kapasiteetilla 49–52 GW vuonna 2020.

Alueittain
----------

| Tuulivoima Saksassa |
| --- |
| Vuosi | GWh | MW |
| 1990 | 40 | 56 |
| 1991 | 140 | 98 |
| 1992 | 230 | 167 |
| 1993 | 670 | 310 |
| 1994 | 940 | 605 |
| 1995 | 1 800 | 1 094 |
| 1996 | 2 200 | 1 547 |
| 1997 | 3 000 | 2 082 |
| 1998 | 4 489 | 2 875 |
| 1999 | 5 528 | 4 444 |
| 2000 | 7 550 | 6 112 |
| 2001 | 10 509 | 8 754 |
| 2002 | 15 786 | 11 965 |
| 2003 | 18 859 | 14 609 |
| 2004 | 25 509 | 16 629 |
| 2005 | 27 229 | 18 415 |
| 2006 | 30 500 | 20 622 |
| 2007 | 39 500 | 22 247 |
| 2008 | 43 011 | 23 903 |
| 2009 |  | 25 777 |

Tuulisähkön osuus nettosähköstä vuonna 2008 oli seuraava: Saksi-Anhalt 42 %, Mecklenburg-Vorpommern 39 %, Schleswig-Holstein 38 % ja Brandenburg 34 %. Tuulivoimaa on eniten nettosähköstä (%) tai kokonaismäärästä (MW) seuraavilla alueilla:

| Tuulivoima nettosähköstä (%) ja kokonaismäärä MW |
| --- |
| Alue | 2008 (%) | 2008 (MW) |
| Saksi-Anhalt | 42,5 | 3 013 |
| Mecklenburg-Vorpommern | 39,3 | 1 430 |
| Schleswig-Holstein | 38,2 | 2 693 |
| Brandenburg | 34,0 | 3 766 |
| Ala-Saksi | 21,4 | 6 028 |
| Nordrhein-Westfalen | 3,4 | 2 677 |
|

Yritykset
---------

Saksalaisia tuulivoimayrityksiä on DeWind, Enercon, Fuhrländer, REpower, Multibrid Entwicklungsgesellschaft, Nordex, Siemens (Tanska/Saksa), Vensys, AN Windenergie - Siemens osti 2005, nyt Siemens Wind Power.

Ennuste
-------

Schleswig-Holstein
Tuulienergia työllisti 50 000 ihmistä Saksassa 2004. Vuoden 2010 työllisyyden ennuste oli 103 000. Tuulienergian ennuste Saksassa on 29,8 GW vuodelle 2010 ja 48,2 GW vuodelle 2020

Syöttötariffi
-------------

*Pääartikkeli: Syöttötariffi*
Saksassa säädettiin 1990 uusiutuvien energialähteiden laki (EEG), jolla oli merkittävä vaikutus maan tuulivoiman kasvuun. Vuonna 1991 tuulivoimaa oli vain 0,1 GW, josta se kasvoi vuoteen 2006 mennessä 20 GW:iin. Laki oli saksalaisten mukaan menestystarina, jonka kopioivat esimerkiksi Espanja, Japani ja Brasilia. Lakia täydennettiin vuonna 2004, jotta se antaisi tuulipuistojen rakentajille pitkänajan luotettavat puitteet. Vuonna 2006 verkkoon kytketyt turbiinit saavat viisi ensimmäistä toimintavuotta 8,36 senttiä/kWh ja viitenä seuraavana toimintavuotena 5,28 senttiä/kWh. Offshore-tuulivoiman syöttötariffi on 12 vuoden ajan sijainnista riippuen 9,1 senttiä/kWh tai 6,19 senttiä/kWh, kun ne asennetaan ennen 31.12.2010. 20 vuoden syöttötariffitakuu varmistaa investointien tuotto-odotukset. Tuulisähkön kiintiötuki on sitä käyttävissä maissa syöttötariffia korkeampi: yli 15 senttiä/kWh Italiassa ja 10 senttiä/kWh Britanniassa. Ranskassa, Portugalissa, Itävallassa, Espanjassa, Kreikassa ja Alankomaissa on Saksan syöttötariffin mukainen järjestelmä, ja tuki vaihtelee 6–10 senttiä/kWh.
Saksassa syöttötariffin kustannuksiksi veronmaksajille on arvioitu olevan 680 miljardia euroa vuoteen 2020 mennessä.

Saksassa 75 % uusiutuvasta energiasta perustuu uusiutuvan energian lakiin. Lain kustannukset olivat 7,7 mrd. €, josta sähkön tuottajille 4,3 mrd. € 2007. Kustannus oli 1,5 €/kk asukasta kohden vuonna 2007, josta osa kompensoitui sähkön hinnan laskuna. Saksan tuulivoiman syöttötariffi on saksalaisten mukaan menestystarina, jonka myös muut maat kopioivat. Kustannukset ovat kuluttajille pienet. Sähköverkkoyhtiöt takaavat kaikille verkkoonpääsyn ja syöttötariffi tuen, mikä lisää yrittäjyyttä ja investointeja.

Katso myös
----------

* Tuulivoima
* Tuulipuisto
* Uusiutuva energia Saksassa
* Luettelo tuulivoimalaitoksien valmistajista
* Bundesverband Windenergie

Lähteet
-------

1. ↑  Paul Roberts Kun öljy loppuu, Edita 2006, s. 315
2. 1 2 3  Wind in power, 2009 European statistics February 2010
3. ↑  Finpro, Toimialakatsaus Saksan energiasektoriin Marraskuu 2006
4. ↑  Pure Power Joulukuu 2009
5. 1 2 3  Status der Windenergienutzung in Deutschland (Arkistoitu – Internet Archive) 31.12.2008 DEWI
6. ↑  Report Windkraft, IG Metall[vanhentunut linkki] huhtikuu 2005
7. ↑  A clean issue – Wind energy in Germany (Arkistoitu – Internet Archive), German Wind Energy Association (BWE)
8. ↑  Tyrmäävä hinta-arvio: uusiutuva energia maksaa Saksalle tuhat miljardia (Arkistoitu – Internet Archive), Tekniikka&Talous 22.2.2013
9. ↑  Entwicklung der erneuerbaren Energien in Deutschland im Jahr 2007[vanhentunut linkki] Bundesministerium für Umwelt, Naturschutz und Reaktorsicherheit (BMU) 12.3.2008, sivut: laki s.7
10. ↑  A clean issue – Wind energy in Germany (Arkistoitu – Internet Archive) German Wind Energy Association (BWE)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Tuulivoima Saksassa**.
* German Wind Energy Association (BWE) History and Development
* Potentials of wind energy (Arkistoitu – Internet Archive) Enercon
* Federal Ministry for the Environment, Wind (Arkistoitu – Internet Archive) (saksa/englanti)
* Die Entwicklung der Windenergie in Deutschland BWE 31.12.2007

Uusiutuva energia ja kestävä kehitys

|  |  |
| --- | --- |
| Aurinkovoima: | aurinkokenno | aurinkolämmitys | aurinkokeräin | keskittävä aurinkovoima | aurinkojäähdytys |
| Tuulivoima: | merituulivoima | luettelo merituulivoimasta | tuulipuisto | tuulimylly |
| Vesivoima: | aaltoenergia | vuorovesienergia | vuorovesimylly |
| Maa, vesi ja ilma: | geoterminen energia | maalämpö | ilmalämpöpumppu | ilma-vesilämpöpumppu | ilmavirtavoimala |
| Biologinen: | biomassa | energiakasvit | puupolttoaine | pelletti | biopolttoaine | bioetanoli | E85 | biodiesel | biokaasu |
| Kemiallinen: | polttokenno | vetytalous | metanolitalous |
| Muuta | energiansäästö | energiatehokkuus | fuusioreaktori | vihreä sähkö | hajautettu energiantuotanto | sähköntuotanto | lämmöntuotanto | kaukolämpö | energiankulutus| valaistus | tuontisähkö | säätövoima | lämmön varastointi | sähkön varastointi | kuljetus | sähköauto | hybridiauto | joukkoliikenne | kimppakyyti |

Energiantuotanto

|  |  |
| --- | --- |
| **Käsitteitä**: | energiansäästö · hajautettu tuotanto · kaukolämpö · lämmöntuotanto · sähköntuotanto · säätövoima · varavoima · lämpöenergian varastointi · energian varastointi |
| **Uusiutumaton energia**: | 

|  |  |
| --- | --- |
| Fossiilinen: | hiilivoima · maakaasuvoima · maaöljy |
|  Muut: | turvevoima · ydinvoima |

 |
| **Uusiutuva energia**: | aaltovoima · aurinkoenergia · biomassa · geoterminen energia · tuulivoima · vesivoima |